Nos Hugues, dus de Borguoigne, faisons savoir à toz qui verront cestes presentes latre, que nous avons delivré et randu et quitté à la priorasse de Lencherre tote la justice et les signorie, grant et petite, et aute et basse dou cemetière dou Pualer et dedans les bonnes qui mises issont, por nostre assentement, for que la grant justice dou larron et de toz hommes qui auroient mort desserter que li commandement à la priorasse de Lencherre doit rendre tot nu à proost dou Mont Sain Vincent por pendre ou por........ divisions et li termes des bonnes dou cemetière dou Pualer devant............ doit demorer et hors de Lencherre, ce est a savoir, la première bonne est et siet de trois costé de la maison................ dou Pualer, d’atre laquelle va to droit por derrière lou mostier dou Pualer à la croix et à la bonne qui siet en l’orle dou chemin, selont lou champ qui est apalé.............. du cerisier li ques champ est à la priorasse dou Pualer et de cele san vait................. tot droit à la croix et à la bonne dou carroge qui siet entre luz douz chemins... ..... li uns des douz chemins vait à la Praale, et li atres à Bussi et de nos hommes.......... porte to droit à la croix to droit à la......... droit à la bonne qui est sur la rivière entre la grange et à la priorasse dou Pualer, et de celle croix et bonne s’en vait et porte to droit à la bonne et à la croiz qui siet ou chemin qui vient de Sain Janguel à la Praele et à Montchanin, laquelle bonne et croiz sient entre la maison Robert dou For, et la maison Bergerot, et la novel bonne et croiz s’en vait et porte lou droit tant que à la bonne et croiz à la rivière devant dite qui est de costé de la maison dou prioré dou Pualer et à la terre............. de Perrecé, et ces choses nos lor quittons et volons et commandons que ladite priorasse de Lencherre ou ses commandemens tienne toz jors mais en paiz por lou droit que ele.............. l’enquest fait sor tou por nostre commandement. En tesmoin de laquel chose nos li avons fait bailler cestes latres saelées de nos seals. Ce est fait............ l’an de grâce mil dus cent et sexante et trois.